ગયા વર્ષથી જ હાઈકોર્ટની ટકોર બાદ રાજ્યના પોલીસતંત્રે પ્લાસ્ટર ઓફ પરીસની મૂર્તિઓ બનાવવા અને તેના વેંચાણ ઉપર પ્રતિબંધ ફરમાવ્યો છે છતાં દર વર્ષે પી.ઓ.પી.ની મૂર્તિનું વેંચાણ થાય છે. અડધા ફૂટથી લઈ દસ ફૂટ સુધીની પ્લાસ્ટર ઓફ પેરીસની મૂર્તિઓ બને છે. ગયા વર્ષે વડોદરા પોલીસે પીઓપીની મૂર્તિઓ બનાવવા મનાઈ ફરમાવી હતી. આ વર્ષે અમદાવાદ પોલીસે મનાઈ ફરમાવી છે અને પ્લાસ્ટર ઓફ પેરીસની મૂર્તિઓનું વેંચાણ ન થાય તે માટે પ્રયત્નશીલ છે ત્યારે રાજકોટમાં નાની-મોટી મૂર્તિઓ પીઓપીની જ વેંચાય છે જે પર્યાવરણ માટે હાનિકારક છે. શું રાજકોટ પોલીસ આ બાબતે પગલાં લેશે ?